De tribus Laminarieis et de Stephanocystide osraundacea. 
67 
celantur. Duplex videtur eorum functio, plantæ nutricatio 
et fructificationis procreatio. Foliis contra, quæ capilla¬ 
cea diximus, sola iujuncta esse videtur plantæ nutricatio eo 
tempore, quo delapsa sunt folia plana. 
1. Egregia Menziesii (Turn.) Aresch. 
Fucus Menziesii Turn. hist. Fuc. p. 57 tab. 27. 
Macrocystis Menziesii Ag. sp. 1 p. 49. 
Phyllospora Menziesii Ag. rev. Macroc. p. 33. 
Rupr. Mém. de TAc. de St. Petersb. sc. nat. tom. VU 
p. 70 tab. IV. 
In mari pacifico ad oras Californiæ, ut videtur, haud 
rara species: Dr. Eisen. 
Cum apud auctores multa hac de planta narrata sint 
vera et omnibus cognia, completam ejus descriptionem 
omittere possumus, ea tantummodo, quæ nova sint, allaturi. 
Specimen juvenile 28 c. m. circiter longum : Radix 
scutata, tenuis, e margine radiculas ramosas demittens. 
Caulis basi simplex et teres, unciam supra radicem disti¬ 
che ramosus, cum ramis basi quoque teretibus, sursum 
fasciæformiter expansus, linearis et 1 c. m. circiter latus. 
Folia omnia plana, in marginibus cum caulis primarii tum 
ramorum longitudinaliter dense approximata, petiolata, 
lamina subovata 1. obovata, 1 Va c - longa. 
Specimen maximum 3 m . longum: Inferne in caule 
adsunt folia plana, sed superne per totam plantæ longi¬ 
tudinem, folia capillacea , dense approximata, cum non¬ 
nullis foliis planis sparse interpositis. Hæc forma steri¬ 
lis est, et quantum scimus, ab auctoribus nunquam me¬ 
morata. Sed quoque majorum speciminum habemus ra¬ 
mos, quorum omnia folia sunt plana; in hac forma, ab 
omnibus auctoribus descripta, invenimus zoosporophylla 
inter folia. 
Folia plana sæpissime spathulata, sed non raro valde 
elongata, linearia, interdum late oblonga, apice basique 
rotundata, longius breviusve petiolata, ecostata et ener- 
